
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Σεπτεμβρίου 2017 


ΤΕΥΧΟΣ ΠΡΩΤΟ 


Αρ 


. Φύλλου 131 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 92 

Τροποποίηση του π.δ/τος 1324/1981 «Περί τρό¬ 
που ενεργείας εκλογών για την ανάδειξη των με¬ 
λών του Διοικητικού Συμβουλίου του Ναυτικού 
Επιμελητηρίου της Ελλάδος (ΝΕΕ)» (Α’330). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 παρ. 8 του ν. 989/1979 
«περί τροποποιήσεως και συμπληρώσεως των "περί 
Ναυτικού Επιμελητηρίου της Ελλάδος" ισχυουσών δι¬ 
ατάξεων» (Α'260). 

2. Το απόσπασμα πρακτικού της 8ης/23-11 -2016 Συ- 
νεδρίασηςτηςΔιοικούσας Επιτροπήςτου Ναυτικού Επι¬ 
μελητηρίου Ελλάδος. 

3. Την αριθμ. 2814.5/42539/12-6-2017 εισήγηση του 
Γενικού Διευθυντή Οικονομικών Υπηρεσιών του Υπουρ¬ 
γείου Ναυτιλίας και Νησιωτικής Πολιτικής. 

4. Το γεγονός ότι από την έκδοση του παρόντος δια¬ 
τάγματος δεν προκαλείται επιπρόσθετη δαπάνη σε βά¬ 
ρος του προϋπολογισμού του Ναυτικού Επιμελητηρίου 
Ελλάδος. 

5. Την υπ' αριθμ. 143/2017 γνωμοδότηση του Συμβου¬ 
λίου της Επικράτειας, με πρόταση του Υπουργού Ναυτι¬ 
λίας και Νησιωτικής Πολιτικής, αποφασίζουμε: 

Άρθρο μόνο 

Τα άρθρα 2 έως 4 του π.δ. 1324/1981 «Περί τρόπου 
ενεργείας εκλογών για την ανάδειξη των μελών του Δι¬ 
οικητικού Συμβουλίου του Ναυτικού Επιμελητηρίου της 
Ελλάδος (ΝΕΕ)» (Α'330) αντικαθίστανται ως ακολούθως: 

«Άρθρο 2 

Συγκρότηση Εκλογικής Επιτροπής- 
Διενέργεια Εκλογών. 

1. Η Εκλογική Επιτροπή συγκροτείται με πράξη του 
Προέδρου της, μετά τον ορισμό των τακτικών και των 
αναπληρωματικών μελών έξι (6) μήνες πριν τη λήξη 
της θητείας του προηγουμένου Διοικητικού Συμβουλίου 
(Δ.Σ.) του ΝΕΕ. 

2. Οι εκλογές για ανάδειξη μελών του Διοικητικού Συμ¬ 
βουλίου του ΝΕΕ ενεργούνται στο Κατάστημα αυτού, 
ύστερα από πρόσκληση της κατά το άρθρο 9 παρ. 3 του 


ν. 989/1979 Εκλογικής Επιτροπής, που δημοσιεύεται πριν 
τριάντα (30) ημέρες σε δύο (2) τουλάχιστον αθηναϊκές 
και δύο (2) πειραϊκές εφημερίδες. Μέσα στην ίδια προθε¬ 
σμία αποστέλλεται σχετική ειδοποίηση προς το Υπουρ¬ 
γείο Ναυτιλίας και Νησιωτικής Πολιτικής, προς τα μέλη 
ΝΕΕ, τις διάφορες επαγγελματικές εφοπλιστικές ενώσεις 
και αναρτάται στην ιστοσελίδα του ΝΕΕ. 

3. Στα μέλη και το Γραμματέα της Εκλογικής Επιτρο¬ 
πής καταβάλλεται αποζημίωση, που καθορίζεται από τη 
Διοικούσα Επιτροπή (ΔΕ) του ΝΕΕ. 

4. Στην πρόσκληση αναγράφεται η ημερομηνία διεξα¬ 
γωγής και η ώρα έναρξης και λήξης των εκλογών και ο 
αριθμός Συμβούλων που εκλέγονται για κάθε κατηγορία 
μελών. 

5. Οι εκλογές των μελών του Διοικητικού Συμβουλίου 
διεξάγονται ταυτόχρονα, αλλά σε ξεχωριστή κάλπη, για 
κάθε κατηγορία μελών, όπως αυτές προβλέπονται στο 
άρθρο 7 του ν. 989/1979 για την νόμιμη σύνθεση του Δ.Σ. 

6. Οι εκλογές για την ανανέωση των μελών του Δ.Σ. 
διεξάγονται κάθε δύο χρόνια κατά μήνα Φεβρουάριο, 
εκτός αν ειδικοί λόγοι επιβάλλουν την αλλαγή του χρό¬ 
νου της διεξαγωγής τους. 

7. Οι εκλογές διεξάγονται εντός μιας ημέρας ή δύο το 
πολύ διαδοχικών ημερών σε περίπτωση μεγάλου αριθ¬ 
μού εκλογέων, κατά την κρίση της Εκλογικής Επιτροπής. 

Άρθρο 3 

Εκλογείς - Εκλόγιμοι - Εκλογικό δικαίωμα 

1. Εκλογείς, για ανάδειξη των μελών του Διοικητικού 
Συμβουλίου του ΝΕΕ, είναι τα εγγεγραμμένα στα μη¬ 
τρώα και ταμειακώς εν τάξει μέλη του ΝΕΕ . Η μη ύπαρ¬ 
ξη οφειλών αποδεικνύεται, για τα μεν πλοία που έχουν 
ανοιχτό ναυτολόγιο με σχετική δήλωση του νόμιμου 
εκπροσώπου του μέλους που μπορεί να περιέχεται στο 
πληρεξούσιο που αναφέρεται στην παρ. 3 του παρόντος 
άρθρου, για τα πλοία δε, που δεν έχουν ναυτολόγιο και 
οι συνδρομές καταβάλλονται στο ΝΕΕ, με βεβαίωση από 
τα Μητρώα ΝΕΕ περί μη οφειλήςέωςτην31/12του προ¬ 
ηγούμενου χρόνου των εκλογών. Η Εκλογική Επιτροπή 
προβαίνει στη σύνταξη των εκλογικών καταλόγων ανά 
κατηγορία των μελών του ΔΣ, όπως αυτές προβλέπονται 
στο άρθρο 7 του ν. 989/1979. 

2. Στερούνται του δικαιώματος ψήφου τα μέλη του 
ΝΕΕ που κηρύχθηκαν τελεσίδικα σε κατάσταση πτω- 
χεύσεως και που δεν έχουν αποκατασταθεί, που έχουν 

στερηθεί αμετάκλητα τα πολιτικά τους δικαιώματα και 
εφ' όσον χρόνο διαρκεί η στέρηση, όσα έχουν καταδι- 
κασθεί σε οποιαδήποτε ποινή γιά κλοπή, υπεξαίρεση, 
αισχροκέρδεια, νοθεία, απιστία, ψευδορκία, εκβίαση, 
πλαστογραφία, δωροδοκία, καταπίεση, δόλια χρεωκο- 
πία, λαθρεμπορία, τοκογλυφία, έγκλημα κατά των ηθών 
και συκοφαντική δυσφήμιση ή απόπειρα τούτων και 
εφόσον εξακολουθούν να καταχωρίζονται οι σχετικές 
ποινές κατά τις ρυθμίσεις του άρθρου 576 του ΚΠοινΔ, 
ως ισχύει σήμερα, καθώς και τα άτομα που τελούν υπό 
δικαστική συμπαράσταση. 

3. Η άσκηση του εκλογικού δικαιώματος είναι υποχρε¬ 
ωτική. Κάθε Μέλος δύναται να ασκήσει το εκλογικό του 
δικαίωμα και διά εξουσιοδοτημένου εκπροσώπου. Τα 
μέλη του ΝΕΕ απαιτείται να έχουν καταθέσει στη Γραμ¬ 
ματεία της Επιτροπής συμπληρωμένα τα Πληρεξούσια 
έγγραφα, πέντε (5) εργάσιμες ημέρες πριν την ημέρα 
της ψηφοφορίας. Υπό τον όρο Πληρεξούσιο νοείται 
ειδικό έντυπο του Ν.Ε.Ε. που συμπληρώνεται από την 
εταιρεία με τα στοιχεία του εκπροσώπου-εκλογέα και τα 
αναλυτικά στοιχεία των Πλοίων-Μελών του Ν.Ε.Ε. Πληρε¬ 
ξούσια κατατιθέμενα μετά το ως άνω 5νθήμερο δεν θα 
γίνονται δεκτά. Στα Πληρεξούσια έγγραφα αναφέρεται 
ο εξουσιοδοτημένος εκπρόσωπος - εκλογέας καθώς και 
για τα πλοία που λειτουργούν με ναυτολόγιο ότι υπάρ¬ 
χει ανοιχτό ναυτολόγιο, ενώ για πλοία / σκάφη που δεν 
έχουν ναυτολόγιο, προσκομίζεται βεβαίωση Μητρώου 
ΝΕΕ ότι έχουν εξοφλήσει τις συνδρομές όλων των ετών 
πριν την διεξαγωγή των εκλογών. 

4. Μέλη διαγραφέντα κατά τον προηγούμενο των εκλο¬ 
γών χρόνο, εάν επιθυμούν, δύνανται με αίτησή τους, να 
συμμετέχουν άπαξ στις εκλογές, υπό τον όρο ότι έχουν 
καταστεί προηγουμένως προαιρετικά μέλη, σύμφωνα με 
το αρθρ. 5 του ν. 989/1979 και με την προϋπόθεση ότι 
έχουν καταβάλει το σύνολο της ετήσιας εισφοράς που θα 
κατέβαλαν για το πλοίο το οποίο επωλήθη ή απωλέσθη. 

5. Πλοία νεονηολογηθέντα και εγγραφέντα στο Μη¬ 
τρώο ΝΕΕ έως οκτώ (8) ημέρες πριν από την διεξαγωγή 
των εκλογών δύνανται να συμμετέχουν στις εκλογές κα- 
ταβάλλοντος την ετήσια συνδρομή του τρέχοντος έτους. 

6. Εκλόγιμα είναι τα μέλη του Ν.Ε.Ε. που έχουν τα προ¬ 
σόντα του εκλογέα. 

Άρθρο 4 

Υποβολή αιτήσεων - ανακήρυξη υποψηφίων 

1. Όσοι από τους εκλόγιμους επιθυμούν να διεκδι- 
κήσουν το αξίωμα του Συμβούλου, υποβάλλουν στον 
Γραμματέα της Εκλογικής Επιτροπής δήλωση υποψηφι¬ 
ότητας, μέχρι και τη μεσημβρία της προηγούμενης των 
εκλογών ημέρας, συνοδευόμενη από Υπεύθυνη Δήλω¬ 
ση του ν. 1599/1986 (Α'75), ότι δεν έχουν καταδικασθεί 
για αδικήματα που προβλέπονται στο άρθρο 3 παρ. 2 
του παρόντος και απόδειξη του Ταμείου του ΝΕΕ για 
κατάθεση παράβολου ευρώ πενήντα (€ 50). Η Δήλωση 


ή η υπόδειξη υποψηφιότητας πρέπει όπως πέραν των 
λοιπών στοιχείων του υποψηφίου, να αναφέρει και την 
κατηγορία για την οποία δηλώνεται η υποψηφιότητα. 

2. Την ημέρα, που λήγει η προθεσμία υποβολής Δηλώ¬ 
σεων υποψηφιότητας, η Εκλογική Επιτροπή συνεδριά¬ 
ζει και ανακηρύσσει τους υποψηφίους. Η απόφαση της 
Εκλογικής Επιτροπής για την ανακήρυξη των υποψηφίων 
κατά κατηγορία και κατ' αλφαβητική σειρά για κάθε κα¬ 
τηγορία, αναρτάται στην ιστοσελίδα του ΝΕΕ και ενημε¬ 
ρώνονται ηλεκτρονικά οι επαγγελματικές εφοπλιστικές 
ενώσεις και ναυτιλιακές εταιρείες μέλη του Ν.Ε.Ε, που 
έχουν υποβάλλει πληρεξούσια. 

3. Εάν για κάποια εκ των αναφερομένων στα άρθρα 7 
και 9 του ν. 989/1979 κατηγορία μελών, ο αριθμός των 
συμβούλων της οποίας στο Δ.Σ. δεν υπερβαίνει το 10% 
του συνολικού αριθμού των συμβούλων - μελών του Δ.Σ.: 

(α) δεν υποβληθούν πληρεξούσια έγγραφα, η κατη¬ 
γορία αυτή δεν συμμετέχει στις εκλογές και δεν εκπρο¬ 
σωπείται στο Δ.Σ για την περίοδο που διενεργούνται οι 
εκλογές και εφόσον συντρέχουν οι απαιτούμενες προϋ¬ 
ποθέσεις, μπορεί να συμμετάσχει στις επόμενες εκλογές. 

(β) υποβληθούν πληρεξούσια έγγραφα χωρίς να υπο¬ 
βληθούν υποψηφιότητες ή οι υποβληθείσες είναι λιγό- 
τερεςτου προβλεπομένου αριθμού συμβούλων στο ΔΣ, 
τότε στην περίπτωση αυτή καλούνται από τη ΔΕ πέντε 
(5) ημέρες πριν τις εκλογές, οι αναφερόμενοι στα πληρε¬ 
ξούσια να ορίσουν υποψηφίους για την κατηγορία αυτή. 

Εάν αυτό δεν καταστεί δυνατό, τότε η ΔΕ εκλέγει από 
τους εκλογείς της κατηγορίας αυτής τόσους υποψηφί¬ 
ους μέχρι να συμπληρωθεί ο διπλάσιος αριθμόςτων τα¬ 
κτικών μελών που προβλέπεται για τη νόμιμη σύνθεση 
του ΔΣ της κατηγορίας αυτής. Η εκλογή από την ΔΕ για 
πλήρωση των θέσεων αυτών γίνεται 3 ημέρες πριν τη δι¬ 
εξαγωγή των εκλογών και ενημερώνει τους υποψηφίους. 

Σε περίπτωση μη αποδοχής έστω και ενός, έκτων ορι- 
σθέντων υπό της ΔΕ υποψηφίων, τότε εφαρμόζονται 
αναλόγωςτα οριζόμενα στο ως άνω (α) εδάφιο. 

4. Το Διοικητικό Συμβούλιο συγκροτείται νόμιμα μετά 
τις εκλογές χωρίς να επηρεαστεί από τις ανωτέρω ρυθ¬ 
μίσεις και η έλλειψη συμβούλου/ων κάποιας κατηγορίας 
σε καμία περίπτωση δεν δημιουργεί δικαίωμα σε κάποια 
άλλη κατηγορία να επιδιώξει την αύξηση του δικού της 
αριθμού συμβούλων.» 

Στον Υπουργό Ναυτιλίας και Νησιωτικής Πολιτικής 
αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 25 Αυγούστου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός 

Ναυτιλίας και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 

